Source: http://politeia.org.ro/stiri-revista-presei/revista-presei-4-decembrie-un-miting-pentru-infractorul-sef-de-partid/56502/
Timestamp: 2019-03-20 00:46:56+00:00
Document Index: 33040862

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'ICCJ ', 'CSM ', 'CCR ', 'CCR ']

Revista Presei – 4 decembrie. Un miting pentru Infractorul Șef de partid! | PoliteiaWorld
Home » Stiri / Revista Presei	» Revista Presei – 4 decembrie. Un miting pentru Infractorul Șef de partid!
Buna dimineata intr-o zi de luni, 4 decembrie. Vreme rece în cea mai mare parte a ţării. Minimele ajung şi la -10 grade. Vremea va fi rece dimineaţa şi mai ales noaptea, în cea mai mare parte a ţării. În regiunile intracarpatice vor fi înnorări şi local va ninge, în timp ce în restul teritoriului cerul va fi variabil şi doar izolat, în special în partea a doua a intervalului, se vor semnala ninsori slabe. Vântul va sufla în general moderat în regiunile sudice şi va avea intensificări temporare la munte, cu viteze mai mari pe creste, de până la 60…70 km/h, spulberând zăpada. Temperaturile maxime se vor încadra între -3 grade, izolat, în nord-vest şi 8 grade pe litoral, iar cele minime între -6 şi 2 grade, uşor mai scăzute în depresiuni. Dimineaţa şi noaptea în zonele joase vor fi condiţii de ceaţă. LA BUCUREŞTI: Cerul va fi temporar noros, iar vântul va sufla slab la moderat. Temperatura maximă se va situa în jurul valorii de 6 grade, iar cea minimă, în scădere faţă de intervalul anterior, va fi de -4…-3 grade.
Proces fara precedent la ICCJ: CCR cere dreptul de a se judeca singura. Constitutia facultativa. Inalta Curte Casatie si Justitie (ICCJ), sectia contencios administrativ, va judeca astazi recursul intr-o cauza fara precedent in istoria Justitiei din Romania: CCR cere, printr-o exceptie de neconstitutionalitate, sa primeasca, practic, dreptul de a solutiona un proces in care este parte. Cu alte cuvinte, CCR pretinde dreptul de a se judeca pe sine insasi. Nu in mod direct, ci primind dreptul de a distruge articolul de lege in virtutea caruia ar putea pierde un proces. Ceea ce, cu siguranta, reprezinta o incalcare a oricarui principiu de drept valabil intr-un stat de drept. In luna august, avocata Elenina Nicut a cerut Curtii de Apel Bucuresti sa suspende Hotararea CCR nr. 1/2017 prin care presedintele CCR capata dreptul de a bloca de la publicare, in mod arbitrar, strict dupa bunul plac, orice opinie separata sau concurenta formulata de un judecator constitutional la vreo decizie majoritara a CCR. In virtutea acestei hotarari, au fost blocate de la publicare doua opinii concurente ale judecatoarei Liviu Stanciu, la Decizia 392/2017, asa-numita exceptie Bombonica privind pragul de prejudiciu in infractiunea de abuz in serviciu, si la Decizia 304/2017 privind interdictia unui condamnat de a fi membru al Guvernului. In ambele cazuri, judecatoarea Stanciu sustinea decizia majoritara de respingere a exceptiilor, dar explica in opinia concurenta de ce motivarile care impuneau Parlamentului sa introduca pragul, respectiv, permiteau condamnatului sa fie ministru dupa reabilitare, erau nelegale si neconstitutionale. CCR a cerut respingerea actiunii dnei Nicut si a ridicat o exceptie de neconstitutionalitate a art. 2 alin. 1 lit. c) din Legea contenciosului administrativ nr. 554/2004, adica insasi definitia legala a actului administrativ: “In cazul in care instanta de judecata va califica drept act administrativ Hotararea Plenului Curtii Constitutionale nr. 1 din 22 iuni 2017 privind regulile de redactare a opiniei separate sau concurente, publicata in Monitorul Oficial al Romaniei, Partea I nr. 477/23 iunie 2017, ridicam Exceptia de neconstitutionalitate a art. 2 alin. 1 lit. c) din Legea contenciosului administrativ nr. 554/2004 in raport cu art. 1 alin. 5, art. 142 alin. 1 si art. 146 din Constitutie.” Integral pe Ziare.com
Culise. Dragnea şi Tudose au pus cuţitele pe masă. Premierul începe să viseze coşmarul lui Grindeanu. Decizia Gabrielei Firea de a organiza un târg de Crăciun în Piaţa Victoriei, locul tradiţional de proteste, a fost scânteia care a reaprins conflictul mocnit dintre Liviu Dragnea şi Mihai Tudose. Potrivit unor surse politice, Dragnea va forţa demisia premierului, în timp ce Tudose trage sfori pentru a-l da jos pe Dragnea din fruntea partidului. Pe scurt, un nou caz Grindeanu. „Relaţia dintre Mihai Tudose şi Liviu Dragnea este ireconciliabilă. Orice scenariu e posibil: demisia premierului, moţiune de cenzură sau un Congres extraordinar în partid“, au declarat surse din conducerea PSD pentru „Adevărul“, în contextul scandalului dintre premier şi primarul general Gabriela Firea declanşat de organizarea târgului de Crăciun în Piaţa Victoriei. Gabriela Firea este unul dintre oamenii de încredere ai lui Liviu Dragnea, iar premierul întreţine disputa cu primarul general tocmai pentru a lovi, cu manta, în şeful său de partid. De altfel, stenogramele unor discuţii purtate pe un grup intern din PSD arată că partidul este divizat între „noi“ (tabăra Dragnea) şi „voi“ (tabăra Tudose). „Dvs. nu ştiţi ce este statul paralel, deşi nu aţi avut curajul să spuneţi asta în CEX (Comitetul Executiv .n.r), Dvs. numiţi penale două colege (pe Sevil Shhaideh şi pe Rovana Plumb – n.r), Dvs. nu vă coborâţi să citiţi scrisoarea preşedinţilor Parlamentului, pe Dvs. nu vă îngrijorează situaţia ministrului de Interne care nu v-a sunat şi, deci, subiectul nu există, Dvs. aveţi agendă şi program paralele faţă de din ce în ce mai mulţi dintre noi“, au fost reproşurile Gabrielei Firea către Mihai Tudose, pe grupul online al comunicatorilor PSD. Replica premierului a fost: „Verticalitatea voastră stă în târgul din Piaţa Victoriei?“. Potrivit unor surse politice, tensiunile dintre Gabriela Firea şi Mihai Tudose sunt mai vechi. Ele au ieşit la suprafaţă în şedinţa Comitetului Executiv al PSD din luna octombrie, când miniştrii Sevil Shhaideh şi Rovana Plumb şi-au dat demisia din Guvern, la solicitarea lui Tudose, ca urmare a dosarului Belina. La acea şedinţă, Gabriela Firea a criticat dur decizia premierului „de a arunca în aer guvernarea“, poziţie susţinută de aproape toţi membrii CEx. În ciuda opoziţiei din partid, s-a făcut voia premierului. Integral pe Adevarul
PSD va organiza mitinguri împotriva “statului paralel şi ilegitim” în Bucureşti şi în marile oraşe. Mesajul: “Aceasta este majoritatea” / Codrin Ştefănescu: Decizia a fost luată la presiunea românilor. PSD va organiza mitinguri împotriva statului paralel şi ilegitim în Bucureşti şi în oraşele mari, mesajul fiind “aceasta este majoritatea”, secretarul general adjunct al PSD, Codrin Ştefănescu, declarând că decizia a fost luată la presiunea românilor. “Ne-am întâlnit pentru că preşedinţii organizaţiilor judeţene au cerut această întâlnire cu Liviu Dragnea şi cu conducerea partidului. Mâine (luni – n.r.) va avea întâlnire cu restul preşedinţilor de judeţe. S-a stabili azi să facem un miting şi noi, un miting de protest. Mitingul nostru nu este pentru susţinerea Guvernului, nu pentru susţinerea lui Dragnea, a coaliţiei sau a programului de guvernare, pentru că astea deja au fost votate anul trecut de români. Va fi un miting împotriva statului paralel şi ilegitim, un miting împotriva abuzurilor, un miting împotriva ascultării telefoanelor, împotriva încălcărilor drepturilor şi libertăţilor cetăţeneşti, un miting împotriva celor care consideră că din funcţiile pe care le au, nealese, pot să încalce Constituţia şi legile ţării şi să-şi constituie un grup organizat în care decid ei ce şi cum. Este un miting care arată care este adevărata majoritate în România, un miting pe care românii l-au cerut”, a declarat secretarul general adjunt al PSD Codrin Ştefănescu. El a menţionat că acesta a fost mesajul cu care au venit la întâlnire liderii organizaţiilor judeţene. “Cu acest mesaj au venit preşedinţii de judeţe din partea partidului, trimişi de către primarii lor, de către colegii noştri de partid, de către viceprimari, de către şefii de zone, care la rândul lor sunt presaţi de oamenii care ne-au votat să luăm această decizie”, a adăugat Ştefănescu. Integral pe Mediafax
Seamana cu Romania lui Dragnea? „Marşul Ruşinii”, la Tel Aviv. Oamenii i-au spus ”Marşul Ruşinii”. Asupra premierului Netanyahu planează suspiciuni de corupţie încă din 2009. Din ianuarie anul acesta a fost audiat (la reşedinţă, aşa cum se obişnuieşte în cazul înalţilor demnitari) de şase ori, fiind suspect în două dintre cele câteva dosare care s-au strâns împotriva sa de-a lungul anilor. Fiindcă e foarte aproape de a fi pus sub acuzare, partidul său, Likud, a înaintat în Parlament (Knesset) un proiect de lege menit să reducă la tăcere Lahav 433 (unitatea specială de poliţie, supranumită ”FBI-ul israelian”, care investighează demnitari) şi să obstrucţioneze drumul spre Justiţie al dosarelor ale căror subiecţi sunt marii corupţi politici, dintre care prim ministrul Israelului e cel dintâi. Proiectul de lege cu dedicaţie clară a trecut, pe 27 noiembrie, de comisia de specialitate (Knessetul are o singură Cameră) şi urmează ca mâine să fie dezbătut şi promulgat în zilele care urmează. Sunt slabe speranţe ca manifestaţiile de stradă să oprească demersul legislativ. Discuţiile filosofice din Parlament care contrapun două principii democratice – dreptul publicului la informare şi dreptul demnitarilor suspectaţi de corupţie de a le fi apărată reputaţia (ca la Bucureşti, presa a beneficiat de copioase scurgeri de informaţii din dosare) – nu vor duce prea departe. După demonstraţiile de aseară, astăzi Netanyahu a cerut iniţiatorului acestui proiect, membru al partidului pe care îl conduce, să îl excepteze de la viitoarea lege, ceea ce nu e decât una dintre găselniţele sale propaganistice. În plus, s-a victimizat, cu iscusinţa cu care doar el ştie s-o facă – pe Facebook. (Crezându-se premierul providenţial al evreilor, e profund întristat de nerecunoştinţa poporului şi se simte subiectul unei odioase conspiraţii a Opoziţiei de conivenţă cu presa). Integral pe Gandul
Picatura chinezeasca a domnului Tudose. Prezenta premierului Tudose la parada militara de 1 Decembrie alaturi de presedintele tarii, alaturi de membri marcanti ai cabinetului, alaturi de numeroase personalitati neguvernamentale, precum Procurorul General, Procuroul Sef al DNA, Avocatul Poporului si nu alaturi de liderii Dragnea si Tariceanu, pare a fi inca o picatura chinezeasca pe capul acestora doi din urma. In opinia mea, apele incep sa se separe tot mai clar. Nu mai tine nici gogoasa cu binomul, nici brasoava cu statul paralel. Nu presedintele este cel izolat de politicieni, nu dansul este privit ca un fel de a cincea roata la caruta de catre acestia, ci ei insisi s-au indepartat de toti ceilalti, plasandu-se intr-o lume cu adevarat paralela. Izolarea lor am vazut-o limpede la televizor si asta nu pentru ca i-au declinat invitatia presedintelui, ci pentru ca, de Ziua Nationala, ne-au intors spatele noua tuturor, calcand cu picioarele o fila de aur a istoriei noastre. N-am auzit pe altcineva sa refuze participarea la sarbatoarea noastra nationala, decat niste lideri ai unei grupari etnice zonale, la care s-au adaugat acum si cei doi presedinti penali ai Parlamentului Romaniei. Cine este statul paralel, domnilor Dragnea si Tariceanu, multimea care a iesit sa sarbatoreasca Ziua Nationala, sau doi nemultumiti, care s-au izolat ei insisi ascunzandu-se de aceasta multime? Atitudinea – as zice antipatriotica – a domnilor Dragnea si Tariceanu imi confirma faptul ca intre ei si premierul Tudose se deschide o prapastie tot mai mare, iar intre presedinte si premier se consolideaza o punte, cel putin institutionala, adica normala pentru doi inalti demniatri care se respecta. Integral pe Ziare.com
De unde naiba i-au scos? PSD reînvie economia planificată a lui Ceauşescu: aceleaşi idei, aceiaşi oameni. Fostul Comitet de Stat al Planificării (CSP) de pe vremea comunismului, care stabilea planurile cincinale, a revenit la viaţă printr-o ordonanţă a Guvernului Tudose, însă rebotezat Consiliul de Programare Economică. Una dintre sarcinile Consiliului este respectarea programului de guvernare, iar din componenţa sa fac parte doi foşti membri ai CSP. PSD reînvie o instituţie ce seamănă izbitor de mult cu fostul Comitet de Stat al Planificării, pentru ca programul de guvernare să fie respectat la literă, cum se întâmpla cu planurile cincinale. Iar pentru ca reţeta comunistă să fie completă, numeşte în această instituţie chiar foşti şefi ai CSP, dar şi membri ai guvernelor comuniste sau foşti membri FSN. Nu lipsesc însă nici apropiaţi ai „creierului“ programului de guvernare al PSD, Darius Vâlcov. Consiliul de Programare Economică (CPE), o entitate înfiinţată la începutului lunii septembrie în cadrul Comisiei Naţionale de Prognoză, va verifica dacă toate proiectele de acte normative care trec pe la Guvern sunt în conformitate cu programul de guvernare. Acelaşi model era folosit şi pe timpul comunismului, când obiectivele şi sarcinile ministerelor, instituţiilor şi organizaţiilor economice centrale treceau pe la Comitetul de Stat al Planificării pentru aplicare centralizată. Recent, premierul Mihai Tudose a numit, printr-o decizie publicată în Monitorul Oficial, şi cei şapte membri ai Consiliului de Programare Economică. Foşti comunişti Pentru ca instituţia să reamintească întru totul de vremea comunistă, PSD s-a ocupat să pună ca membri de vază chiar un fost şef al instituţiei care stabilea pe vremea comunismului liniile directoare ale planului cincinal, dar şi alţi oameni din Comitet, laolaltă cu alţii cu istoric comunist. Integral pe Adevarul
Analiză ”România liberă”. Fisuri în triumviratul PSD Dragnea-Firea-Tudose. Anularea târgului de Crăciun din Piața Victoriei a scos la lumină tensiunile dintre premierul Mihai Tudose și primarul general al Capitalei Gabriela Firea. Premierul are o relație dificilă și cu președintele PSD Liviu Dragnea. Scandalul dintre Firea și Tudose s-a declanșat, joi seara, pe grupul de Whatsapp al comunicatorilor PSD, după un comentariu public al premierului. Mihai Tudose afirmase că decizia primarului Capitalei de a organiza un târg de Crăciun în Piaţa Victoriei nu este cea mai inspirată, pentru că oamenii nu au pe unde să traverseze şi, în plus, este o decizie care se interpretează, dat fiind că acolo au loc proteste. Potrivit unor stenograme publicate de presă, Firea i-a reproșat premierului că a făcut aceste declarații, dar și faptul că are o ”agendă paralelă” cu cea a PSD. ”Dvs nu ştiţi ce este statul paralel, deşi nu aţi avut curajul să spuneţi asta în CEx, Dvs numiţi penale două colege, Dvs nu vă coborâţi să citiţi scrisoarea preşedinţilor Parlamentului, pe Dvs nu vă îngrijorează situaţia ministrului de Interne care nu v-a sunat şi, deci, subiectul nu există”, i-ar fi spus Firea premierului. Firea i-ar fi reproşat premierului că a uitat când o întreba de ce nu montează o statuie în Piaţa Victoriei pe motiv că s-a săturat de gălăgia din piaţă şi când i-a spus să nu aprobe mitingurile sindicaliştilor în faţa guvernului, pentru că nu se mai poate lucra. ”V-am sugerat, doamna primar general să încercaţi să implementaţi soluția de sistematizare a intersecţiei aşa cum a fost ea trimisă la dvs. de către poliţia rutieră în primăvară. Atât! Soluţie de uşurat traficul. Nu v-am solicitat niciodată să refuzaţi mitinguri”, ar fi replicat Tudose. Gabriela Firea i-a mai reproşat premierului că dacă avea îngrijorări legate de organizarea târgului din Piaţa Victoriei, ar fi trebuit să o sune, nu să-i transmită ”indicaţii preţioase” prin presă. Ea a susţinut că Tudose este în campanie pentru preluarea PSD. ”Nu putem fi uniţi cu cei care au ordin pe unitate, suntem civili”, a comentat Firea. Integral pe Romania Libera
Frustrările unui poliţist: Mă simt umilit când infractorii sunt lăsaţi în libertate, iar profesia mea este luată în derâdere. Poliţistul Dan Georgescu evidenţiază neregulile din sistem şi denunţă clasa politică pentru lipsa de măsuri care să-i ajute şi să-i protejeze pe poliţişti. „Sunt frustrat pentru că profesia mea este luată în derâdere şi nu i se acordă atenţia meritată“, scrie bărbatul. Dan Georgescu, omul din spatele paginii de Facebook intitulată Poliţiştii au umor, a reacţionat după ce ieri un coleg de al său a fost agresat fizic şi verbal de câţiva localnici din judeţul Tulcea în timp ce încerca să ridice un individ ce fusese încătuşat. „Sunt un frustrat! Da, aţi citit bine. Eu, poliţistul Dan Georgescu, sunt un frustrat. Azi am realizat că ţara asta nu merită nici măcar poliţiştii ăştia pe care îi are. Sunt frustrat pentru că poliţiştii care lucrează singuri, în nişte condiţii mizere şi care îşi pun viaţa în pericol pentru noi, sunt înjuraţi de toţi analfabeţii funcţionali, de oameni fără nicio ocupaţie sau cu ocupaţii care mai de care mai dubioase“, îşi începe poliţistul postarea. În continuare, Dan Georgescu condamnă „clasa politică mincinoasă“ care face promisiuni deşarte, făcând referire la declaraţia premierului Tudose, care a solicitat ca poliţiştii să nu mai patruleze singuri, ci în echipă, după ce în luna septembrie poliţistul Sorin Vezeteu a fost omorât cu 40 de lovituri de cuţit pe peronul gării din Suceava. De asemenea, Georgescu susţine că poliţiştii sunt nevoiţi să-şi cumpere singuri lucrurile de care au nevoie sau să se descurce cu ce au, în comparaţia cu poliţiştii locali, care, spune el, beneficiază de maşini noi, haine mai bune şi combustibil la discreţie. „Sunt frustrat pentru că în loc ca oamenii să înţeleagă faptul că fără o poliţie puternică, care să beneficieze de legi şi proceduri clare, fără loc de interpretări, chiar dumneavoastă, cetăţenii, sunteţi slabi. Sunt frustrat pentru că am colegi care lucrează singuri în posturi de poliţie sau chiar sunt posturi de poliţie care au rămas fără poliţişti. Sunt frustrat pentru că trebuie să ne asigurăm chiar şi rechizitele singuri. Calculatoarele, imprimantele. Sunt frustrat că trebuie să mă milogesc la primărie pentru a copia un document. Mă simt umilit că trebuie să cerşesc la propriu un top de hârtie la primărie, pentru ca oamenii să nu simtă lipsa acestor simple coli de hârtie“, susţine poliţistul. Integral pe Adevarul
Urcat pe o creştere economică cât China, care crede că-i aparţine dar nu ştie ce se ascunde în spatele ei, premierul Tudose a declanşat războiul rece cu Isărescu. Marţi, 28 noiembrie, după-amiaza, într-o poziţie fără precedent, BNR, reprezentată de Consiliul de Administraţie, îi cere public premierului Mihai Tudose o întâlnire “pentru discutarea evoluţiilor economice şi financiare actuale”. În 23 de ani de presă, de când urmăresc activitatea Băncii Naţionale, nu am auzit ca, public, BNR să îi ceară premierului în funcţie o întâlnire. Dacă s-a ajuns la acest lucru, asta înseamnă că în spatele uşilor capitonate, atât de la Palatrul Victoria cât şi din fieful BNR, este un război rece în toată regula între două părţi care conduc politic şi economic România. Consiliul de Administraţie al BNR, format din 9 membri, spune că dialogul dintre BNR şi premier „are în vedere echilibrarea mixului de politici macro-economice, al cărui rol este esenţial pentru menţinerea stabilităţii financiare şi pentru întărirea capacităţii economiei româneşti de a face faţă unor eventuale evoluţii adverse”. În anul cu cea mai mare creştere economică din Europa, cât China, premierul şi BNR îşi transmit răceala prin declaraţii publice şi comunicate. În acest timp, dobânzile la lei cresc, cursul leu-euro creşte, iar tensiunile revoluţiei fiscale a guvernului PSD şi a deficitului bugetar se transmit în piaţă, în economie şi în rândul investitorilor atât străini, cât şi români. Când economia duduie, BNR vorbeşte în limbajul de lemn specific despre întărirea capacităţii economiei de a face faţă unor eventuale evoluţii adverse. Războiul rece, care la început părea o glumă, având în vedere că premierul Tudose picase de nicăieri la Palatul Victoria şi în fruntea guvernului, s-a transformat într-o adversitate publică de care economia şi businessul nu au nevoie. Integral pe Zf.ro
46 Raspunsuri la Revista Presei – 4 decembrie. Un miting pentru Infractorul Șef de partid!
Doxa04/12/2017 at 08:55
CCR e mai tare ca GIO…
Observator04/12/2017 at 09:18
CCR a ajuns la nivelul cel mai de jos de la infiintarea sa… Este chiar inimaginabil ce „motivare” poate sa propuna!
clemycali04/12/2017 at 09:55
Buna dimineata. E trist ce se intampla in Romania. Nu mi-as fi inchipuit un astfel de regres in mai putin de un an de zile. Este incredibil.
Cetatean04/12/2017 at 10:58
buna, clemy! 🙂 Sub bagheta maestrilor Dorneanu si Morar, CCR a transmis semnalul de sus in jos. Partidul a inteles acest semnal si apasa pedala tare, pana la rupere.
Paganel04/12/2017 at 10:20
http://www.contributors.ro/editorial/cheia-bucure%C8%99tiului-%C8%99i-oamenii-securita%C8%9Bii/?cfcc
„Nu apucase încă doamna Gabriela Firea, primărița generală a Capitalei, să-și pună în practică ambiția de a se manifesta în chip de Ana Ipătescu salvând onoarea pierdută a partidului și protejându-l de scandările manifestanților care s-au cam săturat de prea-binele pesedist făcut cu de-a sila, plantând în Piața Victoriei un caraghios și efemer Târg de Crăciun.
Academicianul Bălăceanu Stolnici a devenit omul Securității încă din anul 1966. Atunci tov. Constantin Bălăceanu a semnat un angajament de colaborare. A fost ceea ce N. C. Munteanu numea boier de viță veche și informator de cursă lungă, nefiind lăsat la vatră decât la finele anului 1989.”
Mare cacademician și bălăceanu ăsta! Rușine!
depemures04/12/2017 at 10:47
Chiar dacă sunt mulți cei ce au votat PSD, nu pot fi proşti şi prostiți toți!
Eu am încredere că nu o să le iasă aşa cum şi-ar dori, mai ales că şi DIASPORA se ” mişcă” extraordinar.
Zice falusul vorbitor , aka Codrin Ş că mitingul/ rile se fac(e) la presiunea românilor.
Iar textele de pe fluturaşii “mobilizatori” poartă amprenta inconfundabilei Lia Olguța.
PS ce fac sindicatele , care au făcut stânga împrejur , după ce au ” amenința” că se alătură protestelor antiguvernamentale.
PPS nici moş Tăriceanu nu şi -a declarat.
” participarea”
mar04/12/2017 at 11:27
Ne-am întors la vremurile dorit a fi apuse. Este de noaptea minții să readuci în prim plan un absolvent Universităţii Lomonosov.
Nu credeam că voi mai auzi de CSP și de cei care conduceau instituția.
Poate că ar trebui să-l întrebăm pe dinozaur de amplasarea ”marilor obiective industriale” de la Călărași, Brăila, Slobozia? Eventual și despre planificarea și prognoza economică în următorul plan cincinal.
Au început să explodeze conservele și ”conținutul ”să ne invadeze.
stefan6004/12/2017 at 11:42
ROMANIA e mereu o surpriza.
-Incepind cu CCR care a ajuns de risul lumii.
Incercand sa se judece singura. 🙂
Asta spune enorm de mult legat de pregatirea profesionala a unor membri. Popular ciurucuri.
Legat strict de conflictul ICCJ- CCR , se vad clare probleme de competenta privind conteciosul administrativ intre virfurile puterii juridice.
La macaronari le rezolva Consiliul de stat. Asta mai lipseste in RO. 🙂
– Moda asta de a infinta tot felul de consilii pe care nu le asculta nimeni din decidenti, are doar doua justificari.
1- fuga de raspundere. ” e vina lor ca deficitul e fara control”.
2- sint o gramada de nulitati profesionale la care le arde buza sa ocupe un post mega platit si fara nici o raspundere. Partidul rasplateste mereu slugile nevertebrate. Elocvent articolul lui Naumescu pe contributor si noul asta consiliu e confirmarea.
3-Dragnea e un fel de Ceausescu. La fel de prost chiar daca are diploma de facultate. La fel de avid de putere . Va lupta sa se mentina la carma partidului identic ca Ceasca. Pina la prabusirea totala a acestei adunaturi de fosti PCR – UTC- securisti-sindicalisti incapabili sa traiasca in o societate democratica in care statul e in slujba cetatenilor di nu invers.
Partea proasta ca ani si ani batem pasul pe loc pierzind si viteza. In curind vom fi mandri sa ne comparam cu Albania.
NU ca fac ei salturi inainte colosale. NOI regresam pina la nivelul lor si chiar depasim cu asa ” elita” politica de rusine si nu mandrie.
cedric04/12/2017 at 12:29
http://www.comisarul.ro/articol/bomba!-seful-psd-caras-severin-deputatul-mocioalca_921859.html
In rest, ceea ce fac nenorocitii astia PSD -ALDE (asa zisi liberali) este o crima bezmetica asupra statului roman. Din ce caverne au rasarit Emilian Dobrescu si Cazan? Unde au fost tinuti in conservare? Cine se astepta sa ajunga iar in frunte?
Mare greseala ca n-au fost impuscati toti la revolutie , sa nu mai ramana nici o faramita din ei.
Justitia noastra actioneaza prea lent!
depemures04/12/2017 at 12:46
Iute,Iute cu mitingul că-i rade DNA mustața țăranului flauşat ! Sau să se pună mustața pe steagul partidului , în locul trandafirilor.
miki04/12/2017 at 13:02
In Academia Romana – Institutul National de Cercetari Economice/ Institutul de Prognoza Economica, S-a ocupat de elaborarea macromodelului economiei romanesti de tranzitie, „Macromodelul Dobrescu” a fost utilizat în simulararile analitice si predictive destinate politicilor monetare, în elaborarea strategiei pe termen mediu adoptate în 2000 de Guvernul României, precum si in testarea coerentei Programelor Economice de Pre-aderare pe anii 2001-2003;
http://www.ipe.ro/rocv/dobrescu.ro.pdf
Auzisem de modelul Dobrescu dar credeam ca este autorul este mort demult.
mar04/12/2017 at 13:34
Cred că a fost mentor si prof pentru un alt personaj roșu până în vârful unghiilor, Florin Georgescu.
Din nefericire specialiști în macromodelare economică, planificare strategică pe termen mediu și lung, nu cred că sunt foarte mulți. Iar cei care s-au specializat au plecat către alte zări, unde sunt apreciați pentru cea ce fac.
Refuz să cred că și-a schimbat modul de gândire, că a priceput mecanismul de funcționare al unei economii de piață dinamice și funcționale. Este modelul care a nenorocit România, care a distrus tot ce era funcțional și aplicat în epoca Năstase – Iliescu.
miki04/12/2017 at 13:49
Probabil ca da. Prin anii 2003-2004 in elanul tineritii ma gandisem la dezvoltarea unui model de prognoza a emisiilor de gaze cu efect de sera pentru Romania care in toate tarile lumii care au asa ceva porneste de la un model macroeconomic. Asa am auzit de modelul Dobrescu. Nu am lucrat cu el, dar in Institutul de Prognoza Economica era o sectie care se ocupa in principiu de actualizarea constanta a modelului. Am constatat ca nu pot obtine nimic sau nimic credibil si am abandonat ideea.
nanavdmeer04/12/2017 at 15:48
Este numai unul dintre multii care nu s-au adaptat. Stiu foarte bine situatia. In AR sunt multi comunistoizi ‘adaptati’ si ‘adapati’.
mar04/12/2017 at 12:37
Emilian Dobrescu (n. 22 mai 1933, București) este un economist, comunist, membru titular (1990) al Academiei Române. În perioada 8 ianuarie 1979 – 30 martie 1979 a fost Ministrul Secretar de Stat, Consilier al Președintelui Republicii Socialiste România.
https://ro.wikipedia.org/wiki/Emilian_Dobrescu
stefan6004/12/2017 at 12:55
Asta in 1956 NU ajungea la Lomonosov in URSS daca nu era ” element de nadejde” scris pe dosarul securitatii.
Alt rusofil ca Iliescu.
Extraordinar cum astia cu diplome la Moscova au reusit sa se recicleze post 1989.
mar04/12/2017 at 12:58
Și consilierul lui Ceaușescu!
Conservă FSB-istă/KGB-istă. Țară frumoasă, păcat că-i locuită 😥
dada04/12/2017 at 12:49
http://www.hotnews.ro/stiri-esential-22156486-tanar-aruncat-sticle-incendiare-sediul-psd-giurgiu-politia-nu-sunt-pagube-deschis-dosar-pentru-tentativa-distrugere.htm
Diana04/12/2017 at 13:02
http://www.hotnews.ro/stiri-esential-22156794-iohannis-ataca-curtea-constitutionala-lege-care-permite-functionarilor-publici-trimisi-judecata-pentru-fapte-penale-ramana-functie.htm
mar04/12/2017 at 13:37
Iar au fost prinși cu furăciunea. Mazare un nou dosar, poate că acum nu mai scapă așa de ușor. – Procurorii DNA au dispus urmărirea penală față de primarul municipiului Constanța, Decebal Făgădău(PSD), la data faptei viceprimar, și față de fostul edil Radu Mazăre, în legătură cu autorizarea privind construirea unui imobil în zona centrală a stațiunii Mamaia cu destinație cazare și alimentație publică.
http://www.comisarul.ro/articol/cutremur-in-psd!-primarul-constantei-pus-sub-urmar_921871.html
Diana04/12/2017 at 15:15
O sa se vada de pe Marte………….
http://www.hotnews.ro/stiri-politic-22157036-probleme-organizarea-mitingului-psd-bucuresti-mai-multi-lideri-locali-refuza-trimita-oameni.htm
cedric04/12/2017 at 15:45
http://www.comisarul.ro/articol/frate-e-macel-in-psd!-si-pe-ceausescu-l-au-sfatuit_921921.html
mar04/12/2017 at 16:16
Pregătesc elicopterul? Aici mai găsești două tot atât de reușite – Gaddafi și Stalin https://www.facebook.com/Rares.I.Bogdan/
depemures04/12/2017 at 16:42
Pe 9 decembrie este cumva ZIUA INTERNAȚIONALĂ DE LUPTĂ ÎMPOTRIVA CORUPȚIEI ?
depemures04/12/2017 at 17:12
Paganel04/12/2017 at 20:18
Cei aduși de psd la miting să strige: „Jos anticorupția!” Sau „Hai corupția!”… 🙂
Diana04/12/2017 at 16:45
“La Înalta Curte (completul de cinci judecători) se dezbate, azi, contestația judecătoarei Camelia BOGDAN împotriva excluderii din magistratura.”
“Camelia Bogdan a fost apărată pro bono de echipa profesorului Lucian Mihai, unul dintre autorii Codului Civil (în baza căruia se desfășoară procesul0. Lucian Mihai a fost președintele Curții Constituționale în perioada CDR, a fost membru al Comisiei de la Veneția în două mandate, este de ani buni expert european. I-a pus la punct pe avocații FACIAS-ului lui Felix și al GIPului lui Ciuvică. Săracii, mai încurcau și ei textele de lege! Ședința de azi a fost o veritabilă lecție de DREPT!”
stefan6004/12/2017 at 17:54
Haos total in Yemen.
Fostul presedinte Saleh a fost ucis chiar de proprii aliati. Rebelii houti . In capitala Sanna. Acestia , ca si militiile lui Saleh, erau sprijiniti , inarmati de Iran.
Pare ca a fost cearta groasa intre ei.
Acum trupele guvernative sustinute de Arabia Saudita au comunicat ca civilii sa paraseasca capitala Sanna.
Va fi macel.
depemures04/12/2017 at 18:16
Comisia ciordache lucrează exclusiv pentru colegi, prieteni …..
Legi cu dedicatie.
Iordache modifica legea ANI in Parlament ca sa o scape pe colega Steluta Cataniciu de sentinta de incompatibilitate. Hai cu mitingul paralel !
elablue04/12/2017 at 18:53
Foarte bine face Ciordache. E chiar culmea sa joci cu poarta goala si sa nu marchezi. Cataniciu are hotarare definitiva de la ICCJ de 8 luni. Opozitia, presedintele, ICCJ, puzderie de ONG-uri, CSM au dormit in bocanci. Avem asa :
– Decizia CCR nr.53 / 2005 – conflictul juridic de natură constituţională presupune “acte sau acţiuni concrete prin care o autoritate sau mai multe îşi arogă puteri, atribuţii sau competenţe care, potrivit Constituţiei, aparţin altor autorităţi publice, ori omisiunea unor autorităţi publice, constând în declinarea competenţei sau în refuzul de a îndeplini anumite acte care intră în obligaţiile lor”
– decizia CCR pe CJNC in cazul Mircea Diaconu.
– Legea 96/2006, art.7
c.la data rămânerii definitive a hotărârii judecătoreşti prin care se respinge contestaţia la raportul Agenţiei Naţionale de Integritate prin care s-a constatat incompatibilitatea;
(4) În cazurile prevăzute la alin……. (2) lit. c) ……. , preşedintele Camerei ia act de situaţia de încetare a mandatului de deputat sau de senator şi supune votului plenului Camerei din care face parte adoptarea hotărârii prin care se vacantează locul de deputat sau de senator.
– cu referire la Steluta Cataniciu, Cornel Resmerita, Ioan Sorin Roman
Puteau incerca si sesizare DNA cu privire la presedintii celor doua camere pentru savarsirea infractiunii de abuz in serviciu ( L 78/2000, art.13/2 )
– incalcare L 96/2006, art.7, alin.4 (abuz in serviciu cu obtinerea de foloase pentru sine sau pentru altul)
– afectarea interesului public prin incalcarea art. 16/1/2 din Constitutie
mar04/12/2017 at 19:28
Cine-i mai poate opri, pentru că sunt deciși să distrugă tot pentru a salva GIO – Textul incalca flagrant MCV si interesele Romaniei”, a afirmat Predoiu pe pagina sa de Facebook.
mar04/12/2017 at 19:32
A intrat în pâine și ”mitralieră”, în curând vor scoate tunurile cu apă ca să se salveze ei. – “În momentul în care într-o țară democratică autoritatea de stat nu mai poate să fie exercitată, asta înseamnă că în țara asta e anarhie. În nicio țară din Europa, poate că prim-ministrul o să-mi dea și mie un exemplu, sunt foarte curios să văd în ce țară din Europa, în afară de mitinguri autorizate, cineva își permite să ocupe zile, luni, ani la rând un loc public. Dacă nu mi se dă un singur exemplu, înseamnă că prim-ministrul și doamna ministru de Interne nu și-au făcut datoria și trebuie să vedem ce se întâmplă”, a spus Rădulescu la Palatul Parlamentului, întrebat dacă în scandalul din interiorul PSD a greșit Mihai Tudose sau Gabriela Firea.
http://www.comisarul.ro/articol/radulescu-(psd)-spune-ca-va-cere-demisia-sefului-j_921947.html
Paganel04/12/2017 at 20:17
http://www.euractiv.ro/politic-intern/iordache-da-de-gol-strategia-prin-care-vor-fi-adoptate-amendamentele-controversate-respinse-initial-9521?cfcc
„Florin Iordache, mâna cu care PSD vrea să schimbe radical legile Justiției, a admis că în plenul Camerei Deputaților va fi susținut amendamentul PSD privind răspunderea magistraților, respins inițial tot de PSD în Comisia „Iordache”.
„La acel aliniat 7 de la răspunderea magistraţilor sunt trei discuţii în acest moment: în legea în vigoare se spune că (statul – n.r.) se poate îndrepta, în propunerea noastră – statul se îndreaptă şi în amendamentul UNJR că statul are dreptul. Propunerea PSD pe care o vom susţine este să ne susţinem amendamentul nostru cu statul se îndreaptă”, a declarat Florin Iordache.”
Gura lui ciordache adevăr grăiește!
depemures04/12/2017 at 20:31
Nu vor face nimic ! Oricum sunt cufuriti pe ei. Stiu ca presedintele le poate rasturna toate planurile de salvare. Ori disperarea ce se observa la penali si in special la cei doi borfasi sefi de parlament.
Restul,care nu au probleme ,nui sunt deloc incantati ca pot ajunge ,greu , este drept, la anticipate.
Asa ca flausatul nu mai reprezinta o miza. Flausatul este terminat !
Tic ,tac,tic,tac.
Paganel04/12/2017 at 20:39
http://www.contributors.ro/economie/%C8%99oparla-impozitarii-progresive/?cfcc
Bogdan Glăvan*:
„Este simplu să mărești taxele. Creșterea birurilor este caracteristica definitorie a unui stat retrograd și profund corupt. Și dacă cetățenii și-au pierdut încrederea în beneficiile promise de el, atunci Sistemul umblă cu șopârle, toarnă venin în dezbaterile publice, poate-poate s-or mai găsi unii care să-i servească drept carne de tun.
Adevărul este că statul român are suficienți bani. El a avut tot timpul mai mulți bani decât a putut administra eficient, dovadă risipa generalizată, constatată atât de instituțiile publice de control cât și de orice cetățean. Paradoxal, introducerea cotei unice a avut tocmai acest dezavantaj: ea a impulsionat economia și, astfel, a adus la buget venituri în creștere, o „pleașcă” pe care guvernanții au primit-o cu brațele deschise și buzunarele larg desfăcute. Creșterea poverii fiscale ar duce, precum creșterea TVA, la creșterea economiei subterane și, pe termen mediu, la scăderea veniturilor bugetare, subminând astfel chiar scopul celor care susțin acest demers. Și atunci e firesc să ne întrebăm: pentru ce această intenție? Cui servește ea? Dacă pe susținătorii impozitării progresive nu-i doare de fapt de slaba calitate a educației – fiindcă atunci ar propune reforma în educație, pe linia tuturor reformelor care au creat în România întreprinderi și structuri competitive – atunci ce urmăresc ei? Care să fie scopul unor noi biruri? Din păcate, așa cum arată chiar istoria supra-accizei la care am făcut referire, obiectivul nu poate fi decât unul singur: finanțarea unor noi politici populiste. De data aceasta poate politicile vor fi parfumate „european”, pe modelul sutelor de milioane de euro risipite în POSDRU, dar ele vor aduce resurse tot în buzunarele acestei nomenclaturi a banilor publici, specializată în comerțul cu iluzii.”
*Pe Contributors, numele apare Bogdan Glavan. Dacă trebuie să-i dau un miel autorului, vorbesc cu daea..
Paganel04/12/2017 at 20:57
http://www.hotnews.ro/stiri-esential-22157446-prima-crima-care-suspectul-principal-detinut-eliberat-baza-recursului-compensatoriu-giurgiuvean-42-ani-ucis-vecinul-doar-luna-dupa-iesit-din-penitenciar.htm
„Un barbat de 42 de ani, din comuna Fratesti judetul Giurgiu, eliberat in urma cu o luna din penitenciar si-a ucis vecinul dupa un conflict pornit pe fondul consumului de alcool, relateaza presa giurgiuveana. Reprezentantii IPJ Giurgiu au confirmat pentru HotNews.ro ca agresorul a fost eliberat in baza legii recursului compensatoriu. News.ro relateaza ca barbatul ar fi fost de fapt condamnat anterior pentru viol si vatamare corporala si ar mai fi avut de executat mai bine de un an in inchisoare.”
Pe ăsta i l-aș „pune în ghetuțe” de Moș Neculai, lui putorel – sluga model!
stefan6004/12/2017 at 21:50
Alta barca cu migranti la Constanta.
Conform hotnews , de la inceputul anului , 4.600 persoane au cerut azil in Romania.
Basescule , unde esti ?
Nu mai debitezi sa nu primim nimic ,sa mearga toti in Olanda ?
Demonstrand ca nu aveai habar nici de ce ai semnat cu mana ta la intrarea in UE.
Dar ai facut figura pe sticla la aia mai saraci cu duhul ca tine.
intamplator04/12/2017 at 22:28
De ale primaritzei fierea
Dupa ce a “rezolvat”problemele acute ale orasului,cum ar fi spitalele in subordine,infrastructura,scolile,transportul in comun,acum s a apucat de altceva:taximetria-primamasura sa interzica uber in bucuresti…..tzatza,ce naiba tu si gashca ta nu rezolvati totul simplu:deconectati internetul si inchideti granitele
intamplator04/12/2017 at 22:43
Chestia asta cu uber e un pic mai complicata/si barbu mateescu a explicat o
Daca mergi cu uber-
-soferul nu lucreaza cu numerar/plata prin card-nu e shpaga
Daca nu e shpaga,de unde sa ia aia din primarie “partea lor”..
Si aia de la uber platesc si taxe…in loc de shpaga/din taxe iti poti face “parte” doar ceva,shpaga e doar a ta
Iata cum se creaza o “fratie” a autoritatilor si anumitor cetateni
Sa uitam de cum se comporta un sofer uber ,sau de cum arata o masina uber,sau ca nici macar nu i trece prin gand sa refuze o cursa la mijlocu ei sau…
cum ziceam,hai fa tzatzo(nu merita alt mod de adresare) ca ai “potential”,daca nu poti aia cu internetul macar fa ,fa, o companie de taxi a primariei,ca la asta nu te ai gandit inca
stefan6004/12/2017 at 23:16
Pentru a intelege cum e cu Uber taxi.
1- un taxi normal , autorizat , e o masina cu sofer care a CUMPARAT LICENTA de taxist de la primarie. Are contabilitate , plateste taxe.
2- Uber nascut in USA foloseste o stratagema legala
A- legal e ” inchiriere de masina cu sofer”. Care poate fi oricine cu carnet de conducere si masina.Fara nici o licenta de la primarie
B- plata calatoriei se face electronic ( cu cardul) DIRECT LA FIRMA MAMA din USA.
C- aceasta e cea care returneaza soferului procentul cuvenit pentru fiecare calatorie.
Idea in sine e revolutionara dar se bate cap in cap cu :
– interesul taxistului legal care a platit licenta la Milano cu 100.000 euro sau la New York cu 400.000 dolari.
– statele ( respectiv si primariile) se vad cu mai putini bani in sacosa + pretul licentelor care scade + proteste in justitie din partea taxistilor care se vad in concurenta cu un serviciu neregulamentat . ( caci reglementarea a tot si toate e esenta statelor de ieri si azi . Personal sint contra reglementarilor excesive dar realitatea e asta )
Ca urmare , Uber in Italia e suspendat pina la sentinta definitiva intre americana Uber si statul italian.
NU sint impotriva serviciului care ofera tarife reduse dar e evidenta problema de licente , taxe , impozite , venit soferi taxisti reglementati , s.a.m.d.
Am si solutia. Mergeti cu bicicleta , risca sau ce aveti prin ograda. 🙂
radu204/12/2017 at 22:46
Buna seara. Bucurestiul e plin de taxiuri de Ilfov firme detinute de diversi senatori, interlopi protejati de politicieni iar Uber a inceput sa muste mult din felia taximetriei traditionale, probabil ca seara la un castron de samanta floare si bostan Pandele i-a explicat ca un var castiga tot mai putin, ca un alt prieten nu mai este darnic ca in vremurile bune…trebuie facut ceva
intamplator04/12/2017 at 23:40
D le dbs explicati “teoretic”
La bruxelles-inde probabil e cel mai scump tarif din europa continentala-poti alege intre uber si compania”licentiata”/au acelasi tarif;de cand cu uber altfel se poarta soferii de taxi “licentiati”
La bucuresti-acelasi tarif la uber ca si la cei “licentiati”/la acelasi traseu,diferenta e de ordinul banilor
Taxe:facturarea se face la uber olanda-deci tva se compenseaza intracomunitar:
Soferul uber e inregistrat ca pfa-alte taxe
Eu as lua chestia asta altfel:cati kmpasager face un taxi “uber”la bucuresti si ce taxe plateste si cate taxe-inclusiv costuri de licentiere si autorizare-plateste acel taxi”licentiat”la acelasi nr kmpasager….
problema nu e “siguranta”….problema e transparenta si disparitia banilor negri,care se impart acum 10-20%la sofer si restul la….(puneti dvs persoanele)
nu mai vorbesc de calitatea serviciului…
stefan6005/12/2017 at 00:05
Eu va explicam cum e la macaronari.
Evident ca in RO e altfel decit in alte tari.
Repet din nou. NU am nimic contro Uber. Concurenta a fost , este si va fi mereu motorul progresuluiProblema e de stat care vrea sa reglementeze tot + sa aiba spaga cea de toate zilele asigurata.
clemycali05/12/2017 at 00:45
Nu stiu cum este in Europa dar in SUA este mult mai ieftin si mai comfortabil sa calatoresti cu Uber sau Lyft decat cu un taxi. In SUA au existat aceleasi proteste si tentative ale primariilor de a bloca aceste servicii la inceputul lor.
mar04/12/2017 at 23:18
Se caută un elicopter! Oare crapă până vineri ? – Doar 10 mari organizaţii PSD vor face cu certitudine mitinguri de protest faţă de „statul paralel“, cu precădere cele conduse de apropiaţi ai lui Liviu Dragnea, au declarat surse politice pentru „Adevărul“. În rest, lideri PSD din teritoriu se feresc să scoată lumea în stradă
http://adevarul.ro/news/politica/aritmetica-schismei-psd-surse-filiale-dispuse-organizeze-mitinguri-baroni-locali-opun-1_5a2598e15ab6550cb8d94725/index.html
Cetatean05/12/2017 at 09:13
http://politeia.org.ro/stiri-revista-presei/revista-presei-5-decembrie-daddy-cam-gol-in-jurul-tau/56515/
« Revista Presei – 5 decembrie. Daddy, cam gol în jurul tău?
Ziarul de Duminica – 3 decembrie »